
INNLEDNING

Kugalskap, som også kalles for Bovine Spongiform Encephalopathy 

( BSE ), hører til en gruppe sykdommer som skyldes opphopning av et spesielt protein ( prioner ) i hjernen. Prionsykdommer forekommer hos en rekke dyrearter, inkludert menneske. Smittestoffet er motstandsdyktig overfor f eks. varme, syre og lut.

BSE ble påvist i 1986 og det har utviklet seg til en svær epidemi i løpet av få år. Opprinnelsen til epidemien var dyrefór som inneholdt oppmalt kjøtt- og bein fra sykt dyr. Storfebiprodukter brukes i en mengde sammenheng, f eks gelatin som brukes i sminke, sjokolade, det brukes også i vaksiner og medisiner osv. Pga landbrukets krav om større effektivitet og fortjeneste ble storfe gitt kraftfór som inneholdt benmel. Vi kan si at BSE er båret fram av industrisamfunnet. 

Bruken av kjøttbeinmel bryter en viktig barriere hos alle dyreslag mot å spise dyr av egen art. Hos mennesker kjenner vi en tilsvarende sykdom, kuru, blant kannibaler på Papua New Guinea.

I 1995 ble det kjent at 3 unge mennesker døde av Creutzfeldt-Jacobs Disease ( CJD ), og ett år senere hadde man 10 tilfeller. Obduksjonen av disse ofrene viste hjerneskader som svarer til BSE, og dermed hadde krysset artsbarrieren mellom storfe og menneske.

Frykten for kugalskap herjer hele Europa etter nye tilfeller av sykdommen i flere land. 

